cyanic-selkie/wikianc huggingface dataset:
এডাকাইট
ভূ-রাসায়নিক গঠন
পরবর্তীকালে, ডিফান্ট এবং কেপেঝিনস্কাস (Kepezhinskas) এই বিষয়টি নিয়ে আরও বিশদ পর্যালোচনা করে বের করেন যে, সোনা ও তামা-সহ অনেক খনিজ আকরিকের মধ্যে অ্যাডাকাইটের উপস্থিতি লক্ষ্য করা যায়। থাম্ব|300x300পিক্সেল|[[আদাক দ্বীপ, আলাস্কা, যুক্তরাষ্ট্র]]ড্রামন্ড ও ডিফান্ট উল্লেখ করেন যে, আর্কিয়ান ট্রঞ্জেমাইট (Trondhjemite) (যা দ্বারা প্রাচীন মহাদেশীয় ভূত্বকের অধিকাংশ গঠিত) এর সাথে এডাকাইটের ভূ-রাসায়নিক বৈশিষ্ট্যে সাদৃশ্য রয়েছে। তাদের ধারণামতে, সমগ্র আর্কিয়ান ভূত্বকের উদ্ভব ঘটেছে অধোগত মহাসাগরীয় ভূত্বকের আংশিক গলনের ফলে, যা গঠিত হয়েছিল আর্কিয়ান অধিযুগের সময়কালে (২৫০ কোটি বছরেরও বেশি সময় পূর্বে)। এর কারণ হচ্ছে, পৃথিবীর সূচনালগ্নে ভূ-আচ্ছাদনের তাপমাত্রা আরও অনেক বেশি ছিল এবং তখন আরও বেশি পরিমাণে মহাসাগরীয় ভূত্বকের উদ্ভব হত ও নবীন দশায় তার অধোগমন ঘটত। এই প্রস্তাবনাটি বেশ বিতর্কিত এবং এখন পর্যন্ত বৈজ্ঞানিক সম্প্রদায় এটা নিয়ে সন্দিহান। বিকল্প আরেকটি ব্যাখ্যা হচ্ছে, মহাদেশীয় ভূত্বকের উৎপত্তি হয়েছিল নিম্নস্তরের ভূত্বকীয় ব্যাসল্টের আংশিক গলনের মাধ্যমে। এডাকাইটের বিভিন্ন প্রজন্মের ক্ষেত্রেও একই স্বীকার্য মেনে নেওয়া হয়েছে। তবে, অধোগত নবীন ভূত্বক আর এডাকাইট উদ্গীরণ এর মধ্যে পারস্পরিক সম্পর্ক কিংবা Yb এবং Y এর স্বল্পমাত্রা যে এর উৎসে গারনেট এর সুস্থিত উপস্থিতি নির্দেশ করে - তার কোন ব্যাখ্যা এই প্রকল্প (hypothesis) থেকে পাওয়া যায় না। পৃথিবীর অভ্যন্তরে উচ্চ চাপেই কেবল গারনেট তৈরি হয় এবং এডাকাইট উদ্গীরণ করে এমন কোন দ্বীপের নিচে অবস্থিত নিম্নতর ভূত্বকে তা কখনোই স্থিতিশীল হবে না।
নিম্নমাত্রার ম্যাগনেসিয়ামযুক্ত এডাকাইট, অধোগত ব্যাসল্টের তুলনামূলকভাবে বিশুদ্ধ আংশিক গলন নির্দেশ করে। আর উচ্চ ম্যাগনেসিয়ামযুক্ত এডাকাইট বা উচ্চ ম্যাগনেসিয়ামযুক্ত অ্যান্ডেসাইট দ্বারা ওপরে অবস্থিত ভূ-আচ্ছাদন কীলকে (mantle wedge) উপস্থিত পেরিডোটাইট কর্তৃক দূষিত গলন নির্দেশ করে। তিব্বত এবং ক্ষুদ্রতর ককেশাস পর্বতমালা'র নিচে অবস্থিত আন্তঃমহাদেশীয় সংঘর্ষ মণ্ডলেও এডাকাইটের অস্তিত্ব রয়েছে বলে জানা গেছে। থাম্ব||300x300পিক্সেল|মধ্য-দক্ষিণ [[মেক্সিকো'র ছয়টি আগ্নেয়গিরি নিয়ে গঠিত আন্তঃ মেক্সিকান আগ্নেয় বলয়]]
দৃষ্টান্ত
আদাক দ্বীপ, আলাস্কা
আন্তঃ মেক্সিকান আগ্নেয় বলয়, মেক্সিকো
মিন্দানাও, ফিলিপাইন
বেল্লারি লোকসভা কেন্দ্র
বেল্লারি লোকসভা কেন্দ্রটি কর্ণাটক রাজ্যের ২৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল কন্নড়। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৮৭,৯৪৫ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কর্ণাটকের সমগ্র বেল্লারি জেলার উত্তর দিকে কিছু অংশ বাদে জেলাটিতে অবস্থিত বাকী বিধানসভা কেন্দ্রগুলি নিয়ে গঠিত৷
ইতিহাস
বেল্লারি লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫১ থেকে ১৯৫৭ সাল অবধি এটি মাদ্রাজ রাজ্য, ১৯৫৭ থেকে ১৯৭৭ অবধি এটি মহীশূর রাজ্য ও এর পরে এটি কর্ণাটক রাজ্যের অংশীভূত হয়৷
বিধানসভা কেন্দ্র গুলি
লোকসভা কেন্দ্রটি কর্ণাটক রাজ্যের ২২৪ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য কর্ণাটকের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতঃপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র (হড়গলি, হগরিবোম্মানহাল্লি) তফসিলী জাতি ও চারটি বিধানসভা কেন্দ্র (কাম্পিলি, বেল্লারি, সণ্ডুর, কুড়লিগি) তফসিলী উপজাতিদের জন্য সংরক্ষিত।
বুলা চৌধুরী
বুলা চৌধুরী (জন্ম: ১৯৭০; হুগলী, ভারত) একজন অর্জুন পুরস্কার ও পদ্মশ্রী প্রাপক প্রাক্তন ভারতীয় জাতীয় প্রতিযোগিতা বিজয়ী মহিলা সাঁতারু।
পেশাদার সাঁতারু জীবন
বুলা চৌধুরী পাঁচ বছর বয়স থেকে হুগলী জেলা র শ্রীরামপুরে সাঁতার প্রশিক্ষণ নেন পিতার তত্ত্বাবধানে। নয় বছর বয়সে প্রথম জাতীয় প্রতিযোগিতায় নেমে ৬টি বিভাগে ৬টি স্বর্ণ পদক জেতেন। ১৯৯১ সালে তিনি সাউথ এশিয়ান ফেডেরেশান গেমসে ৬টি সোনা জেতেন। ১৯৮৯-এ তিনি দুরপাল্লার সাঁতার শুরু করেন এবং সেই বছরই ইংলিশ চ্যানেল পার হন। তিনি খেল রত্ন ও অর্জুন পুরষ্কারও লাভ করেছেন তার কৃতিত্বের জন্যে।
ডরোথি বোনার্জী
ডরোথি নোয়েল 'ডর্ফ'বোনার্জী (১৮৯৪–১৯৮৩) ছিলেন একজন ভারতীয় কবি এবং শিল্পী, যিনি ছাত্র অবস্থায় ওয়েল্‌সের বার্ডিক চেয়ারে ভূষিত হয়েছিলেন এবং এবং ইউনিভার্সিটি কলেজ লন্ডন থেকে প্রথম মহিলা অভ্যন্তরীণ ছাত্র হিসেবে আইনের ডিগ্রি অর্জন করেছিলেন।।
প্রাথমিক জীবন
১৮৯৪ সালের আগস্টে উত্তর ভারতের বরেলিতে একটি বাঙালি খ্রিস্টান পরিবারে বোনার্জী জন্মগ্রহণ করেছিলেন। তাঁর বাবা আইনজীবী ছিলেন। ভাইদের সাথে বোনার্জি তাঁর শৈশবকালীন বেশিরভাগ সময় দক্ষিণ লন্ডনে কাটিয়েছিলেন এবং তাঁর শিক্ষার বেশিরভাগ অংশই ইংল্যান্ডে থেকে হয়েছিল।
পিপারিয়া (হোশঙ্গাবাদ)
জনসংখ্যার উপাত্ত
ভারতের ২০০১ সালের আদমশুমারি অনুসারে পিপারিয়া (হোশঙ্গাবাদ) শহরের জনসংখ্যা হল ৪১,৩০৭ জন। এর মধ্যে পুরুষ ৫৩% এবং নারী ৪৭%।
ডরোথি বোনার্জী
উচ্চ শিক্ষা এবং কবিতা
১৯১২ সালে, বোনার্জি অ্যাবেরিস্টউইথের ইউনিভার্সিটি কলেজ অফ ওয়েলসে ফরাসি ভাষা নিয়ে পড়ার জন্য নাম লেখান। ছাত্র থাকাকালীন তিনি কলেজ পত্রিকা দ্য ড্রাগন এবং ওয়েলশ আউটলুকে কবিতা প্রকাশ করেছিলেন। ১৯১৪ সালের ফেব্রুয়ারিতে, ছদ্মনামে জমা দেওয়া একটি কবিতার জন্য তাঁকে কলেজের ইস্টেডফড বার্ডিক চেয়ারে ভূষিত করা হয়। তিনি প্রথম মহিলা এবং প্রথম অ-ইউরোপীয় যিনি কলেজ ইস্টেডফড জিতেছিলেন। অনুষ্ঠানস্থলে উপস্থিত তাঁর বাবা, সমাবেশে যাঁরা উপস্থিত ছিলেন তাঁদের সম্বোধন করার দাবিতে সম্মত হন। তাঁরা যেভাবে 'ভিন্ন জাতি এবং দেশের সফল প্রতিযোগী'কে গ্রহণ করেছেন তার জন্য তাঁদের ধন্যবাদ জ্ঞাপন করেন। বোনার্জির লেখাগুলির মধ্যে ষাটটিরও বেশি ছাপা এবং পান্ডুলিপি কবিতা রয়েছে। এর পাশাপাশি একটি টীকা রয়েছে: '২২ বছর বয়সে লেখা যখন একটি ওয়েলশ শিক্ষার্থী ৩ বছরের গোপন সম্পর্কে জড়িয়ে পড়ার পরে আমাকে ত্যাগ করে, কারণ তার বাবা-মা বলেছিলেন যে "মেয়েটি খুব সুন্দরী এবং বুদ্ধিমতী কিন্তু সে ভারতীয়।"'
পিপারিয়া (হোশঙ্গাবাদ)
জনসংখ্যার উপাত্ত
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে পিপারিয়া (হোশঙ্গাবাদ) এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
ডরোথি বোনার্জী
উচ্চ শিক্ষা এবং কবিতা
বোনার্জীর কবিতার সমালোচনায় উৎসর্গীকৃত একটি নিবন্ধে মন্তব্য করা হয়েছে যে 'সন্দেহাতীতভাবে তাঁর সামনে একটি উজ্জ্বল এবং আশাবাদী কর্মজীবন রয়েছে'। বোনার্জি লন্ডন ইউনিভার্সিটি কলেজে আইন পড়তে গিয়েছিলেন, সেখানে ১৯১৭ সালে তিনি প্রথম মহিলা অভ্যন্তরীণ ছাত্র হিসাবে আইন ডিগ্রি লাভ করেছিলেন (এলএলবি)। - কিন্তু তিনি কোনদিন আইনের অনুশীলন করেননি।
পরবর্তী জীবন
বোনার্জি মহিলাদের ভোটাধিকারের সমর্থক ছিলেন এবং ১৯১৯ সালে নিজের মায়ের সাথে ভারতীয় মহিলাদের ভোটাধিকার ঠিকানায় স্বাক্ষর করেছিলেন।
ভারতে মা-বাবার কাছে চলে আসার বদলে, ১৯২১ সালে বনার্জি ফরাসি শিল্পী পল সুর্টেলকে বিবাহ করেছিলেন। তাঁরা ফ্রান্সের প্রোভেন্সে থাকতেন। এই দম্পতির দুটি সন্তান ছিল - ডেনিস এবং ক্লেয়ার অরুণা। ডেনিস শৈশবে মারা গিয়েছিল। এরপর তাঁদের বিচ্ছেদ হয়ে গিয়েছিল। বোনার্জি বিশেষভাবে স্থির জীবন এবং ভূদৃশ্য এঁকেছেন। তিনি ১৯৮৩ সালে মারা যান।
স্মৃতি
২০২০ সালের ডিসেম্বরে, বিবিসি ওয়ার্ল্ড সার্ভিসে, ডরোথি বোনার্জিকে নিয়ে 'দ্য হিন্দু বার্ড' নামে একটি রেডিও তথ্য-নির্ভর অনুষ্ঠান সম্প্রচারিত হয়েছিল।
.এএক্স
.এএক্স হল অলান্দ দ্বীপপুঞ্জের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৬ সালে এর অনুমোদন দেওয়া হয়। এর পূর্বে অলান্দের অধিকাংশ ওয়েবসাইট .aland.fi সাবডোমেইন এর আওতায় নিবন্ধিত ছিল।
ইতিহাস
১৭ ফেব্রুয়ারি, ২০০৬ সালে ফিনিশ পার্লামেন্ট .এস ডোমেইন নামের নিবন্ধন অনুমোদন করে। তখন থেকেই .এএক্স ডোমেইনকে টপ লেভেল ডোমেইনের মর্যাদা দেওয়া হয়। তিন বছরের মধ্যে .aland.fi এর আওতায় নিবন্ধিত অধিকাংশ ডোমেইন নামকে .এএক্স এর আওতায় নেওয়া হয়। বর্তমানে .aland.fi সাবডোমেইনের আওতায় কোন আবেদন গ্রহণ করা হয় না। যাদের এখনো .aland.fi সাবডোমেইন আছে তাদের কাছে সরকারের পক্ষ থেকে একটি বার্তা প্রেরন করা হয় .এএক্স নামে তাদের ডোমেইন নাম পরিবর্তনের জন্য।
৯ জুন, ২০০৬ সালে ICANN টপ লেভেল ডোমেইন হিসেবে .এএক্স এর অনোমদন দেয়। ১৫ আগস্ট, ২০০৬ সাল থেকে এটি সক্রিয় হয়।
টমাস স্ট্রংম্যান
টমাস স্ট্রংম্যান (জন্ম ১৯৫০) ১৯৮৬ সালে জেনেরিক ওষুধ প্রস্তুতকারী হেক্সেল এজি (২০০৪ সালে $১.৬ বিলিয়নে বিক্রি) প্রতিষ্ঠা করেন। ২০০৫ সালে, তিনি এবং তার ভাই আন্দ্রেয়াস হেক্সাল কোম্পানি $৬.৭ বিলিয়নে বিক্রি করেন। তারা বায়োএনটেক এসই, ফাইজার-বায়োএনটেক কোভিড-১৯ টিকা বিকাশকারী জার্মান কোম্পানিতে তাদের অংশীদারিত্বে $৮ বিলিয়ন উপার্জন করেছে৷ তারা কোম্পানির প্রায় ৫০% এর পাশাপাশি ৪এসসি এবং ইমেটিক্স-এ উল্লেখযোগ্য মালিকানার মালিক। বর্তমানে তার ভাইয়ের সাথে সবচেয়ে বেশি স্বাস্থ্যসেবা অর্জিত সম্পদ রয়েছে।
ভাইরা একটি পারিবারিক অফিস, অ্যাথস সার্ভিস থেকে কাজ করে।
কিয়ানজিয়াং ইভেনিং নিউজ
কিয়ানজিয়াং ইভেনিং নিউজ একটি চীনা পত্রিকা এবং এটি বিশ্বের অন্যতম প্রচারিত সংবাদপত্র।
রজওয়েল, নিউ মেক্সিকো
রজওয়েল হলো আমেরিকার, নিউ মেক্সিকোর, চাভেস কাউন্টির একটি প্রধান শহর। এটি অ্যালবাকের্কির ৩০০ কি.মি. দক্ষিণ-পূর্ব অবস্থিত। শহরটি জনগণ হিসেবে নিউ মেক্সিকোতে পঞ্চম স্থানে আছে।
থিয়েরি ড্যাসল্ট
থিয়েরি ড্যাসল্ট (জন্ম ২৬ মার্চ ১৯৫৭) একজন ফরাসি বিনিয়োগকারী এবং ধনকুবের উদ্যোক্তা। তিনি তত্ত্বাবধায়ক বোর্ডের চেয়ারম্যান এবং ডাসল্ট গ্রুপের ডেপুটি সিইও।
তিনি সার্জ ড্যাসল্টের ছেলে এবং মার্সেল ড্যাসল্টের নাতি। তার ভাই হলেন অলিভিয়ার ড্যাসল্ট এবং লরেন্ট ড্যাসল্ট এবং তার বোন মেরি-হেলেন হ্যাবার্ট ।
ড্যাসল্ট একজন স্নাতক এবং তার কোন সন্তান নেই।
ধন
ফোর্বসের মতে, ড্যাসল্ট এর সম্পত্তির মূল্য আনুমানিক $৯.৬ বিলিয়ন, যা তাকে বিশ্বের ৩৪৪তম ধনী ব্যক্তি করে তুলেছে।
.এজেড
.এজেড আজারবাইজানের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আজারবাইজান কমিউনিকেসনস এটি নিয়ন্ত্রণ করে থাকে।
দ্বিতীয় স্তরের ডোমেইন
কিছু দ্বিতীয় ম্তরের ডোমেইন হল, com.az, net.az, int.az, gov.az, org.az, edu.az, info.az, pp.az, mil.az, name.az, pro.az, biz.az and co.az ।
নোয়াপাড়া ইউনিয়ন, মাধবপুর
নোয়াপাড়া ইউনিয়ন বাংলাদেশের হবিগঞ্জ জেলার একটি প্রশাসনিক এলাকা।
ভৌগোলিক উপাত্ত
পাহাড়ী মৃত্তিকায় গঠিত এই অঞ্চলটি।
প্রশাসনিক উপাত্ত
এই ইউনিয়টি টি মৌজার টি গ্রামের সমন্বয়ে গঠিত।
উলুবাতলি হাসান
উলুবাতলি হাসান (১৪২৮-২৯ মে ১৪৫৩) ছিলেন সুলতান দ্বিতীয় মুহাম্মদের অধীনস্থ একজন তিমারলি সিপাহি। কনস্টান্টিনোপল বিজয়ের সময় তার বীরোচিত ভূমিকার কারণে তাকে স্মরণ করা হয়।
তিনি বুরসা প্রদেশের অন্তর্গত কারাচাবের নিকটস্থ উলুবাত নামক গ্রামে জন্মগ্রহণ করেন। “উলুবাতলি হাসান” নামের অর্থ “উলুবাতের হাসান”। স্কটিশ ইতিহাসবিদ লর্ড কিনরোজের লেখা “দ্য অটোমান সেঞ্চুরিস” অনুযায়ী তিনি খুব দীর্ঘদেহী ব্যক্তি ছিলেন।
২৫ বছর বয়সে তিনি কনস্টান্টিনোপল অবরোধে (৬ এপ্রিল ১৪৫৩-২৯ মে ১৪৫৩) অংশ নেন। তুর্কিরা ইতিপূর্বে কয়েকবার বাইজেন্টাইন সাম্রাজ্যের এই শেষ শক্তঘাটি দখল করার চেষ্টা করে। কিন্তু এবার সুলতান দ্বিতীয় মুহাম্মদের অধীনে বিজয় অতি সন্নিকটে এসে পড়ে। সুলতান মুহাম্মদ তার বিশ বছর বয়সের সময় দক্ষ সামরিক নেতার কৃতিত্ব অর্জন করেন। কিন্তু বেশ কয়েকটি আক্রমণ ও কামানযোগে হামলার পরও ৫৩ দিন পর্যন্ত কনস্টান্টিনোপলের দেয়ালগুলো টিকে ছিল।
২৯ মে অবরোধের শেষ দিন ফজরের নামাজের পর উসমানীয় সামরিক ব্যান্ড তাদের একটি গান বাজানো শুরু করে এবং শহরে এর প্রভাব পড়ে। শহরের দেয়ালে প্রথম যে সৈনিকরা উঠতে সক্ষম হয় হাসান ছিলেন তাদের অন্যতম। তার পরে প্রায় ৩০ জন তাকে অনুসরণ করে। এসময় তার হাতে ছিল একটি তলোয়ার, একটি ছোট ঢাল এবং উসমানীয়দের পতাকা। যুদ্ধের সময় চারপাশের গোলাগুলির ভেতরে তিনি দেয়ালে উঠে পড়েন এবং পতাকা স্থাপন করেন এবং তার ১২ জন বন্ধু আসা পর্যন্ত তিনি পতাকা রক্ষা করেন। এরপর তিনি আহতাবস্থায় পড়ে যান। এসময় তার শরীরে ২৭টি তীর বিদ্ধ ছিল। দেয়ালের নিজেদের পতাকা দেখে উসমানীয় সেনাদের মনোবল বৃদ্ধি পায় এবং বিজয় আসা পর্যন্ত তা বজায় থাকে।
গাঙ্গেয় বাঘাইর
গাঙ্গেয় বাঘাইর (বৈজ্ঞানিক নাম: Bagarius bagarius), (ইংরেজি: devil catfish) হচ্ছে Sisoridae পরিবারের Bagarius গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, পাকিস্তান, থাইল্যান্ড, লাওস, ভিয়েতনাম, মায়ানমার এবং ইন্দোনেশিয়ায় পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
আন্তর্জাতিক টেনিস ফেডারেশন
আন্তর্জাতিক টেনিস ফেডারেশন (আইটিএফ) বিশ্ব টেনিস অঙ্গণের সর্বোচ্চ ক্রীড়া পরিচালনা পরিষদ। ২১০টি দেশের জাতীয় টেনিস সংস্থা, স্বাধীন দেশসমূহ বা অঞ্চলের মনোনীত যোগাযোগ রক্ষাকারী সংস্থা এর সদস্য।
১ মার্চ, ১৯১৩ তারিখে ১২টি দেশের সংস্থা ফ্রান্সের প্যারিসে একটি সম্মেলন আহ্বান করে ও আন্তর্জাতিক লন টেনিস ফেডারেশন (আইএলটিএফ) প্রতিষ্ঠা করে। ১৯২৩ সালে বিস্তারিত আলোচনার পর গঠনতন্ত্র প্রণয়নসহ নীতি-নির্ধারণ করা হয়। ঐ সময়েই সদস্যরা একমত হয়ে ‘বিশ্ব চ্যাম্পিয়নশীপ’ শিরোনামটি বিলোপন করা হয় ও ‘ইরেজি ভাষা’ চিরতরে বাদ দেয়া হয়। ১৯২৪ সালে বিশ্বব্যাপী লন টেনিসের উপর কর্তৃত্ব আরোপ করে। অধিকাংশ টেনিস প্রতিযোগিতা ঘাসে না হওয়ার প্রেক্ষিতে ১৯৭৭ সালে শিরোনাম থেকে ‘লন’ শব্দটি বাদ দেয়া হয়।
ইতিহাস
প্যারিসভিত্তিক সংস্থাটি দ্বিতীয় বিশ্বযুদ্ধের কারণে যাবতীয় তহবিল ইংল্যান্ডের লন্ডনে স্থানান্তর করে। এরপর থেকেই অদ্যাবধি যুক্তরাজ্যের রাজধানী থেকে আইটিএফ পরিচালিত হচ্ছে। উইম্বলডনে ১৯৮৭ সাল পর্যন্ত সদর দফতর পরিচালিত হতো। পরবর্তীতে কুইন্স ক্লাবের পাশে ব্যারন্স কোর্টে স্থানান্তর করা হয়। পরবর্তীতে পুনরায় ১৯৯৮ সালে রোহাম্পটনে অবস্থিত ব্যাংক অব ইংল্যান্ড স্পোর্টস থেকে যাবতীয় কার্যক্রম পরিচালিত করছে।
আইটিএফ বছরে বার্ষিক সম্মেলনে গত ১২ মাসের আইএলটিএফের যাবতীয় কর্মকাণ্ড খতিয়ে দেখা হয়। ১৯৬৯ থেকে ২০০১ সাল পর্যন্ত ‘বিশ্ব টেনিস’ ব্যবহার করা হতো যা বর্তমানে ‘আইটিএফ বছর’ নামে পরিচিত।
কার্যক্রম
টেনিসের প্রধান তিনটি দলগত আন্তর্জাতিক প্রতিযোগিতা পুরুষদের ডেভিস কাপ, মহিলাদের ফেড কাপ ও পুরুষ-নারীর যৌথ অংশগ্রহণে হপম্যান কাপ - আইটিএফ কর্তৃক পরিচালিত হয়। এছাড়াও অস্ট্রেলিয়ান ওপেন, ফ্রেঞ্চ ওপেন, উইম্বলডন ও ইউএস ওপেন - এ চারটি গ্র্যান্ড স্ল্যাম প্রতিযোগিতা পরিচালনার অণুমোদন দেয় সংস্থাটি।
ব্র্যাড জোন্স
ব্র্যাডলি "ব্র্যাড" জোনস (জন্ম: ১৯ মার্চ ১৯৮২) হলেন অস্ট্রেলিয়ার একজন পেশাদার ফুটবলার, যিনি এরেডিভিসির ফেয়েনুর্ড ক্লাবে গোলরক্ষক হিসেবে খেলেন। তিনি মিডল্‌স্‌ব্রোতে প্রায় এক দশকের বেসি সময় ধরে খেলেছেন এবং বেশ কয়েকবার নিম্ন লিগের স্টকপোর্ট কাউন্টি, রথ্যারহ্যাম ইউনাইটেড, ব্ল্যাকপুল এবং শেফিল্ড ওয়েন্সডের মতো দলে ধারে খেলেছেন। এছাড়াও তিনি আয়ারল্যান্ডের দল শেলবোর্নেও এক মৌসুমের জন্য ধারে খেলেছেন। ২০১০ সালের আগস্ট মাসে, তিনি লিভারপুলের সাথে ২.৩ মিলিয়ন ইউরোর বিনিময়ে চুক্তি স্বাক্ষর করেন। সেখানে তিনি ৪ মৌসুম অতিবাহিত করেন, সেসময় তিনি দলের একজন বদলি গোলরক্ষক হিসেবে স্থান পেতেন। ২০১৬ সালের আগস্ট মাসে, তিনি ১ বছরের জন্য ফেয়েনুর্ড ক্লাবে যোগদান করার পূর্বে ব্র্যাডফোর্ড সিটি এবং এনইসি দলে খেলেছেন। ২০১৭ সালের ২২ মে তারিখে, তিনি ফেয়েনুর্ড ক্লাবের সাথে তার চুক্তি আরো ২ বছরের জন্য প্রসার করেন।
সম্মাননা
ব্ল্যাকপুল
ফেয়েনুর্ড
সফিপুর ইউনিয়ন
সফিপুর বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন। যোগাযোগ :
পটভূমি
ঐতিহাসিকদের মতে, ১৬১৫ খ্রিস্টাব্দে মুঘলদের কাছে পরাজয়ের পর, ঈসা খাঁর নেতৃত্বাধীন বারো ভুইঞাদের একজন ফজলউদদ্বীন মুহাম্মদ গাজী (ফজল গাজী) ও তার ছেলে সানাওয়ারুদ্দীন মুহাম্মদ গাজী (সোনা গাজী) এই অঞ্চলে নির্বাসিত হন। জনমুখে বলা হয়, এই অঞ্চলের নাম একজন ইসলাম ধর্ম প্রচারক শাহ মোহাম্মাদ সফিউদ্দিন গাজীর নামে নামকরণ হয়। এই ইউনিয়ন বালিয়াতলী, সফিপুর, ভেদুরিয়া, চরমালিয়া, নমরহাট(শের ই বাংলা বন্দর), কাজীবাড়ী, মুন্সিরহাট,সমিতিরহাট, মৃধারহাট, চরপদ্মা, লক্ষ্মীপুর ইত্যাদি গ্রাম নিয়ে গঠিত। ১৯৫০ সালে সফিপুরকে ইউনিয়ন করা হয়। এটি মুলাদী উপজেলার সবচেয়ে বড় ইউনিয়ন।
এখানে কয়েকটি বিখ্যাত বাজার রয়েছে, তার মধ্যে সোনামুদ্দিন বন্দর, সমিতিরহাট, নমরহাট, মন্তাজপুর, চরপদ্মা মাদ্রাসার বাজার বেশ জনপ্রিয়।
আয়তন
সফিপুর ইউনিয়নের আয়তন ১০,৬৪৮ একর।
প্রশাসনিক কাঠামো
সফিপুর ইউনিয়ন মুলাদী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী সফিপুর ইউনিয়নের মোট জনসংখ্যা ৩৩,৭২৫ জন। এর মধ্যে পুরুষ ১৫,৫২৪ জন এবং মহিলা ১৮,২০১ জন। মোট পরিবার ৭,১৩০টি।
শিক্ষা
২০১১ সালের আদমশুমারি অনুযায়ী সফিপুর ইউনিয়নের সাক্ষরতার হার ৫০.৯%।
অমরখানা ইউনিয়ন
অমরখানা ইউনিয়ন বাংলাদেশের রংপুর বিভাগের পঞ্চগড় জেলার পঞ্চগড় সদর উপজেলার একটি ইউনিয়ন পরিষদ।  ইউনিয়ন টি কাজীরহাট বাজারের দক্ষিণে প্রায় ৫০০ গজ দূরে অবস্হিত।
প্রশাসনিক কাঠামো
অমরখানা ইউনিয়ন পঞ্চগড় সদর উপজেলা আওতাধীন ৬ নং ইউনিয়ন পরিষদ। এ ইউনিয়নের প্রশাসনিক কার্যক্রম পঞ্চগড় সদর উপজেলার অধীনে। এটি জাতীয় সংসদের ১ নং নির্বাচনী এলাকা পঞ্চগড়-১ এর অংশ। এই ইউনিয়ন নিন্মলিখিত গ্রাম নিয়ে গঠিত:
এক নজরে গ্রামের তালিকা-
০১। ডাংগা পাড়া
০২। বদিনা জোত
০৩। সুড়িভিটা
০৪। বোয়ালীমারী
০৫। হলধর জোত
০৬। চৈতন্য পাড়া
০৭। গোলাবাড়ী
০৯। বোদা পাড়া
১০। জামুরী বাড়ী
১১। দাউলিয়া ভিটা
১২। সরকার পাড়া
১৩। নিমাই পাড়া
১৪। হটরা পাড়া
১৫। বামন পাড়া
১৬। টেরা পাড়া
১৭। মহি পাড়া
১৮। চকরা ভিটা
১৯। মধুপাড়া
২০। থুকুরী পাড়া
২১। বালিয়া ডাঙ্গী
২২। দাতারাম পাড়া
২৪। ঠুটাপাখুরী
২৫। গোয়াল পাড়া
২৬। জগদল
২৭। বানিয়া পাড়া
২৯। গুচ্ছ গ্রাম
৩০। আদর্শ গ্রাম
৩১। সোনার বান
৩২। আবালু পাড়া
৩৩। পকলাভিটা
৩৪। বিদ্যাভিটা
৩৫। সুকদেব পাড়া
৩৬। কামার ভিটা
৩৭। প্রধান পাড়া
৪০। ছোট কামাত
৪১। চুমানু পাড়া
৪২। পেশকার পাড়া
৪৩। ধোপা পাড়া
৪৪। খালপাড়া
৪৫। সেন পাড়া
৪৬। বড়ুয়া পাড়া
৪৭। কমলা পাড়া
৪৮। জামাদার পাড়া
৪৯। মেহেনা ভিটা
৫০। সিপাই পাড়া
৫১। নরদেব পাড়া
জনসংখ্যা
১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৯৪২ জন।
শিক্ষা
এই ইউনিয়নের শিক্ষার হার- ৪৩.২৬%। ইউনিয়নটিতে- ১ টি কলেজ, ৩টি মার্ধ্যমিক বিদ্যালয়, ১টি নিম্ন মার্ধ্যমিক বিদ্যালয়, ৩টি মাদ্রসা ও ১১ টি প্রাথমিক বিদ্যালয় রয়েছে।
উল্লেখ যোর্গ্য শিক্ষা প্রতিষ্ঠান
ভাষা ও সংস্কৃতি
ভাষাঃ পঞ্চগড় সদর উপজেলার ১নং অমরখানা ইউনিয়নের মানুষ বাংলা চলিত ও আঞ্চলিক ভাষায় কথা বলেন। আঞ্চলিক ভাষা সমূহের মধ্যে বৃহত্তর দিনাজপুর, কুমিল্লা, টাংগাইল ও ময়মনসিংহের ভাষায় কথা বলেন। অত্র ইউনিয়নে মুসলিম ও হিন্দু সম্প্রদায় বসবাস করেন।
সংস্কৃতিঃ অত্র ইউনিয়নের মানুষ সংস্কৃতি মনা। বছরের বিভিন্ন সময় অত্র ইউনিয়নে গানের আসর বসে। প্রতি বছর পহেলা বৈশাখে ঐতিহাসিক মহারাজার দিঘীর পাড়ে বৈশাখী মেলা বসে। এসময় উক্ত মেলায় প্রচুর লোক সমাগম হয়। দেশের বিভিন্ন জেলা হতে উক্ত মেলায় লোকজন আসেন এবং পহেলা বৈশাখে ইউনিয়নের বিভিন্ন জায়গায় পান্তা-ভাত আর ইলিশের অস্থায়ী দোকান বসে। এছাড়া উক্ত দিনে বাংলাদেশ-ভারত দুই গ্রাম বাংলার মানুষের কিছুক্ষণ সাক্ষাতের সুযোগ হয়। দেশের বিভিন্ন জায়গা হতে লোকজন তাদের ওপার বাংলায় রেখে আসা বা চলে যাওয়া আত্মীয়দের দেখার সুযোগ লাভ করেন। অত্র ইউনিয়নে আগস্ট-সেপ্টেম্বর মাসে ফুটবল, ‍ক্রিকেট, কাবাডি ও হাডুডু খেলার আয়োজন করা হয়।
দর্শনীয় স্থান
ভিতরগড় দুর্গ
মাহারাজার দিঘী
যোগাযোগব্যবস্থা
জেলা সদরের সাথে এই ইউনিয়নের যোগাযোগের একমাত্র মাধ্যম সড়ক পথ। সড়ক পথে জেলা সদর থেকে দূরত প্রায় ১৫ কিমি।রিকশা, ভ্যান, মটর সাইকেল,ইজি বাইক ও বাস যোগে যাতায়াত করা যায়।
ইসলামি শিল্প
ইসলামি শিল্প হল সেই সকল মানুষ দ্বারা সৃষ্ট দৃশ্যমান শিল্প যারা খ্রিষ্টীয় সপ্তম শতাব্দী হতে কোন মুসলিম মুসলিম বসবাস করছে অথবা মুসলিম শাসক দ্বারা শাসিত কোন বসতিতে বসবাস করেছে। এটা খুবই জটিল শিল্প কারণ কারণ এই শিল্পের বিস্তৃতি অনেক বেশি ছড়ানো এবং নানান দেশের মুসলিম ১৪০০ বছর ধরে এই শিল্পের চর্চা করছে; এটা শুধু একটা বিশেষ গোষ্ঠীর শিল্প নয়, এটা কোন বিশেষ সময়ের শিল্প নয়, অথবা কোন জায়গা বা আঁকা আঁকির মতো নির্দিষ্ট গন্ডির শিল্প নয়। এই শিল্পের প্রতিটি ক্ষেত্রই অনেক বিস্তৃত। ইসলামি স্থাপত্য যেমন অনেক বেশি বিস্তৃত ঠিক তেমনি ইসলামি ক্যালিওগ্রাফি, আঁকা আঁকি, গ্লাসে তৈরি কারুকাজ, ইসলামি মৃৃৎশিল্প, টেক্সটাইল শিল্পে কারুকাজ, ইসলামি এমব্রয়ডারি ইত্যাদি ক্ষেত্রের পরিসরও কম নয়।
ইসলামি শিল্প শুধু একটা ধর্মীয় শিল্প নয়, এটা ধনী এবং সব ধরনের মুসলিম সমাজের একটি শিল্প। ধারাবাহিকভাবে অনেক পুরনো উপাদানকে এই শিল্প নিজের অন্তর্ভুক্ত করেছে, বিশেষ করে ইসলামি মৌলভিদের দ্বারা যা নিষিদ্ধ হয় নি। এখন পর্যন্ত যত ইসলামি শিল্পে যত ক্যালিওগ্রাফি পাওয়া গেছে সেসবে ধর্মীয় দিকটি খুব বেশি গুরুত্ব পায়নি। বরং প্রাধান্য পেয়েছে পাশ্চাত্য সংস্কৃতির শিল্প। কিন্তু স্থাপত্য ক্ষেত্রে দেখা যায়, ধর্মীয় দিকটি স্থাপত্যে খুব বেশি প্রাধান্য পেয়েছে। নানারকম মসজিদ এবং এর সমতুল্য অন্যান্য বস্তুগুলো যার প্রকৃষ্ট উদাহরণ। বিশেষ কিছুর গঠন সম্পর্কিত ছবি কিছুটা ইসলামি ভাবধারা ফুটিয়ে তুললেও, প্রাসাদের দেয়াল, কবিতার বইয়ে ইসলামি ভাবধারা ততটা ফুটে উঠে না। পবিত্র কুরআনের আয়াত এবং ইসলামি ক্যালিগ্রাফি এই শিল্পের প্রধান উপজীব্য বিষয় হলেও, এই শিল্পের অন্যান্য ক্ষেত্রগুলো যেমন মসজিদের বাতির কাঁচে, কাঠের কারুকাজে, মসজিদের টাইলস, কার্পেটে এসব বিষয়গুলো স্থান পেয়েছে সমসাময়িক ভাবধারার সাথে মিশ্রিত হয়ে যেখানে ইসলামি মুদ্রিত অংশ বা ভাবধারা বেশি প্রাধান্য পায়।
পুরোপুরি ভাবে না হলেও ইসলামি শিল্পে মূলত জ্যামিতিক নকশা, লতাপাতার নকশা এবং আরবীয় ক্যালিওগ্রাফি বেশি প্রতিফলিত হয়। কারণ অনেক মুসলিমই মনে করেন মানব শরীরের আকার আকৃতির নকশা একটি খারাপ কাজ। কারণ এটি একটি পাপ, যেহেতু, পবিত্র কোরআনে এ সম্পর্কে নিষেধ রয়েছে। অবশ্য ইসলামি শিল্পের প্রায় প্রতিটা যুগেই মানুষের ছবি খুঁজে পাওয়া যায়। বিশেষ করে ছোট খাট ক্ষেত্রগুলোতে। পূজার ক্ষেত্রে মানব আকৃতির ব্যবহার ইসলামি আইনে এটি সম্পূর্ণ ভাবে নিষিদ্ধ যা "শরীয়া" নামে পরিচিত। ইসলামি শিল্পে, অনেক আগে থেকেই ছোট প্রাণী এবং মানুষ খুঁজে পাওয়া যায়, বিশেষ করে শিকারের ছবি। তবে পোট্রেইট এর নিদর্শন খুব বেশি তৈরি হয়নি।
ক্যালিওগ্রাফি
ক্যালিওগ্রাফিক নকশা ইসলামি শিল্পে প্রায় সর্বক্ষেত্রেই দৃশ্যমান। বিশেষ করে মধ্যযুগের ইউরোপে, নানারকম মুদ্রায়, টাইলস, ধাতব শিল্পে এবং ছোট খাট চিত্রে যেখানে পবিত্র কুরআনের আয়াত রয়েছে বা কোন স্থাপত্যে, সেসব ক্ষেত্রগুলোতে এই ক্যালিওগ্রাফির ব্যবহার অনেক বেশি। ইসলামি ক্যালিওগ্রাফির ব্যবহার ইসলামি দিক থেকে সরে এসে আরো নানান ক্ষেত্রে ব্যবহৃত হয়েছে। যেমন পবিত্র কুরআনের চায়নিজ ক্যালিওগ্রাফির ব্যবহার গ্রেট মস্কিউ অব জিয়ানে খুব ভালোভাবে ফুটে উঠেছে। এছাড়াও কবিতার চরণের ক্ষেত্রে, অথবা রেকর্ডিং বা ডোনেশনের ক্ষেত্রেও এই ক্যালিওগ্রাফির ব্যবহার রয়েছে। ক্যালিওগ্রাফির ব্যবহার অনেক রকম ভাবে ঘটেছে এর মধ্যে দুটি প্রধান ক্ষেত্র হল "কুফিক" এবং "নাস্ক", যেগুলো নানারকম দেয়াল এবং ধাতব জিনিসপত্র বা মিনারসমূহতে দেখা যায়। আঁকা আঁকি কিংবা স্থাপত্যে ব্যবহৃত ইসলামি ক্যালিওগ্রাফিকে মাঝে মাঝে কুরআনিক শিল্প বলে অবহিত করা হয়।
ক্যালিওগ্রাফি তৈরি হয় মূলত আরবীয় অক্ষর দ্বারাই। এছাড়াও পারসিয়ান অক্ষর, তুরস্কের অক্ষর এবং অনেক পরে উর্দু, এসকল ভাষা দ্বারাও বর্তমনানে ক্যালিওগ্রাফি তৈরি হয়। ক্যালিওগ্রাফির মর্যাদা অন্যান্য চিত্রশিল্পির তৈরি শিল্প থেকেও অনেক বেশি।
চিত্র
যদিও দেয়াল চিত্রের একটি সুন্দর অতীত রয়েছে, তবুও ইসলামি বিশ্বে সবচেয়ে উন্নত এবং সবচেয়ে বেশি অক্ষত অবস্থায় রয়েছে মুদ্রিত অক্ষরসমূহই, বিশেষ করে ক্ষুদ্র কোন মুদ্রা বা এমন কোন ছোট আকৃতির বস্তুতে করা ক্যালিওগ্রাফি বা মুদ্রিত কোন অক্ষর। সুদূর ১৩শ শতাব্দী থেকে পারস্যের প্রচ্ছদগুলোই অনেক বেশি বিখ্যাত। এসকল প্রচ্ছদ গুলো অটোমান প্রচ্ছদ গুলোকে ফুটিয়ে তোলে এবং ভারতের মুঘল সম্রাজ্যের প্রচ্ছদসমূহকে। তবে এইসকল প্রচ্ছদ গুলো মূলত অফিস আদালতেই বেশি ব্যবহৃত হয়, কারণ স্বাভাবিক জীবনে এসকল শিল্পের খুব বেশি দেখা যায় না। এছাড়া একটি বিষয় নিয়ে অনেক মতানৈক্য রয়েছে যে মানুষের আকার আকৃতি অনেকটাই বেশি প্রচলিত চিত্রের ক্ষেত্রে। যদিও ছোট আকৃতির শিল্পগুলোতেও অনেক মানব আকার আকৃতি রয়েছে। বিশেষ করে ১৬শ শতাব্দী থেকে এর ব্যবহার অনেক বেড়েছে। যদিও অনেক আগের ছোট আকৃতির চিত্রে মানব মানব আকার আকৃতির ব্যবহার অনেক বেশি দৃশ্যমান। বিশেষ করে উম্মাদ ডিজার্ট প্রাসাদ (৬৬০-৭৫০) এবং আব্বাসিদ খলিফার আমল (৭৪৯-১২৫৮) এর উৎকৃষ্ট উদাহরণ। ইসলামি শিল্পে চিত্রের ব্যবহার সবচেয়ে বেশি দেখা যায় পারস্যের কবিতার বইয়ে।
চার্লি চ্যাপলিনের চলচ্চিত্র তালিকা
চার্লি চ্যাপলিন চলচ্চিত্র ইতিহাসের অন্যতম সেরা কৌতুকাভিনেতা ও পরিচালক। তার কর্মজীবনের স্থায়িত্ব প্রায় ৭৫ বছর। এখানে তার করা চলচ্চিত্রের তালিকা করা হয়েছে। প্রথম মুক্তির তারিখ বন্ধনীতে দেয়া আছে। যে সিনেমাগুলোর পাশে "তারকা" চিহ্ন আছে সেগুলো চার্লি চ্যাপলিন লিখেননি বা পরিচালনা করেননি।
দাপ্তরিক চলচ্চিত্র
১৯৬৪ সালে চ্যাপলিন তার দাপ্তরিক চলচ্চিত্র তালিকা নিয়ে মাই অটোবায়োগ্রাফি নামে একটি বই প্রকাশ করেন। এই চলচ্চিত্র তালিকায় ১৯১৪ সাল থেকে ১৯৭৬ সাল পর্যন্ত মুক্তিপ্রাপ্ত ৮০টি চলচ্চিত্র অন্তর্ভুক্ত ছিল। ডেভিড রবিনসনের ১৯৮৫ সালে জীবনীমূলক বই চ্যাপলিন: হিজ লাইফ অ্যান্ড আর্ট বইয়ে আরও বিস্তারিত বিবরণ রয়েছে। এই বইতে চ্যাপলিনের শেষ চলচ্চিত্র আ কাউন্টলেস ফ্রম হংকং (১৯৬৭) কে ৮১তম চলচ্চিত্র হিসেবে অন্তর্ভুক্ত করেছে। ২০১০ সালে আথিফ ক্যাচার (১৯১৪) ছবিটিকে ৮২তম চলচ্চিত্র হিসেবে অন্তর্ভুক্ত করা হয়। এটি তার প্রথম দিকের কিস্টোন স্টুডিওজের চলচ্চিত্র, যা হারিয়ে গেছে।
কিস্টোন স্টুডিও
চ্যাপলিন কিস্টোন স্টুডিওজ-এর ৩৬টি চলচ্চিত্রে অভিনয় করেন, সবগুলো চলচ্চিত্র প্রযোজনা করেন মার্ক সিনেট।
মোহাম্মদ আব্দুর রব (অধ্যাপক)
অধ্যাপক আব্দুর রব  হলেন ব্যবস্থাপনা পরিচালক এবং প্রত্যয়িত ব্যবস্থাপনা পরামর্শদাতা৷ বর্তমানে, তিনি ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজির উপাচার্য৷ তিনি তার বিশেষত্বের অঞ্চলে কৌশলগত ব্যবস্থাপনা এবং উদ্যোক্তা। পাঠ্যক্রমিক নকশা, শিক্ষাগত মানের আশ্বাস এবং স্বীকৃতি, অনুষদ উন্নয়নে তিনি বিশেষভাবে প্রশিক্ষিত।
তার ৪০ বছরের অস্নাতক শিক্ষকতার অভিজ্ঞতা আছে, ব্যবসা বিদ্যালয়ে স্নাতক এবং পেশাদার পর্যায়ে৷ তিনি প্রশিক্ষক হিসাবে অনেক নির্বাহী উন্নয়ন কর্মসূচী এবং প্রশিক্ষকদের প্রশিক্ষণ কর্মসূচীতে অনেক সেবা দিয়েছেন। তিনি মুম্বাই, দিল্লি ও ঢাকায় আন্তর্জাতিক প্রশিক্ষণ কর্মসূচিতে একজন অনুষদ ছিলেন৷  তিনি আইবিএ তে একজন ব্যবস্থাপনা অধ্যাপক ছিলেন, তিনি ঢাকা বিশ্ববিদ্যালয়ে ৩০ বছরের বেশি থাকেন এবং এখানে ৩ বছর পরিচালক হিসাবে কাজ করেন। তিনি ব্রিটেন্ট স্কুল এবং ডেনরি সাউথ ইউনিভার্সিটির ব্যবস্থাপনা অধ্যাপক ছিলেন৷ তিনি ম্যানেজমেন্ট ডেভলপমেন্ট ইন্সটিটিউট ইন সাউথ এশিয়া (এএমআইএসএ)তে সহ-সভাপতি ও তিন বছর পরে সভাপতি হিসাবে সেবা দিয়েছেন৷ তিনি স্বীকৃতি পরিষদের  এবং ব্যবসার স্কুলের জন্য দক্ষিণ এশীয় মানের সিস্টেম (এসএকিউএস) এর স্বীকৃতি পুরস্কার কমিটির সদস্য। তিনি ইনস্টিটিউট অফ ম্যানেজমেন্ট কনসালটেন্টস, বাংলাদেশ (আইএমসিবি) এর একজন সহকর্মী ছিলেন এবং ২০১০-১২ সালে তিনি চেয়ারম্যান ছিলেন। তিনি বেলগ্রেড বিশ্ববিদ্যালয় থেকে ডক্টরেট ডিগ্রি পান, ইন্ডিয়ানা বিশ্ববিদ্যালয় থেকে এমবিএ পান, ইউএসএ এবং এম.কম ও বি.কম (অনার্স) করেন ঢাকা বিশ্ববিদ্যালয় থেকে৷ তিনি অস্ট্রেলিয়ার একটি প্রত্যয়িত ব্যবস্থাপনা পরামর্শদাতা (সিএমসি)।
বিক্ষিপ্ত বসতি
থাম্ব|300x300পিক্সেল|[[সুইজারল্যান্ড|সুইজারল্যান্ডের আপেনযেল ইনারওডেন (Appenzell Innerrhoden) এ অবস্থিত বিক্ষিপ্ত বসতি (Streusiedlung, শ্‌ত্রয়জিদলুঙ)|alt=]] বিক্ষিপ্ত বসতি (ইংরেজি: dispersed or scattered settlement) হচ্ছে মানববসতির এক ধরনের সুনির্দিষ্ট প্যাটার্ন, যা ইংল্যান্ড ও বিশ্বের অন্যান্য স্থানের গ্রামীণ বসতিসমূহের শ্রেণিবিন্যাসের ক্ষেত্রে ভূদৃশ্য (landscape) ইতিহাসবিদগণ ব্যবহার করে থাকেন। এ ধরনের বসতিতে সাধারণত, কোন এলাকাজুড়ে কতগুলো ভিন্ন ভিন্ন খামারবাড়ি বিদ্যমান থাকে। বিক্ষিপ্ত বসতি এবং গোষ্ঠীবদ্ধ গ্রাম (nucleated village) পরস্পরের বিপরীত প্রকৃতির।
অহরহ বিক্ষিপ্ত বসতি দেখতে পাওয়া যায় এমন ভূদৃশ্য বোঝাতে কখনো কখনো ফরাসি পরিভাষা bocage (বুক্যাজ; ইংরেজি:, ব্যাকাজ; , বো-কাজ) ব্যবহৃত হয়ে থাকে।
পশ্চিম ইউরোপ ছাড়াও, পাপুয়া নিউগিনি'র অংশবিশেষে যেমন- গাইঞ্জ (Gainj), আঙ্কাভে (Ankave), এবং বেইনিং (Baining) জনগোষ্ঠীর মধ্যে বিক্ষিপ্ত বসতি লক্ষ্যণীয়। এ ধরনের বসতিতে অনেক সময়ই যাযাবর চারণকেন্দ্রিক সমাজব্যবস্থা লক্ষ্য করা যায়।
ইংল্যান্ড
ইংল্যান্ডের মধ্যাঞ্চলের প্রাচীন সীমানার বাইরে প্রায়শই বিক্ষিপ্ত বসতি দেখা যায়, যেমন – এসেক্স, কেন্ট এবং পশ্চিমাঞ্চল। এর একটি দৃষ্টান্ত হিসেবে ডাব্লিউ.জি. হস্‌কিন্স স্টিপল বার্টন, অক্সফোর্ডশায়ার এ অবস্থিত মধ্য বার্টন এর নাম উল্লেখ করেছেন।
ইংল্যান্ডের কোন কোন অংশে বিক্ষিপ্ত বসতির রীতি শত শত বছর ধরে অপরিবর্তিত অবস্থাতেই রয়েছে। ডুম্‌সডে (Domesday) বইয়ের অনেক স্থানে ইতস্তত বিক্ষিপ্ত খামারবাড়ির উল্লেখ পাওয়া যায়। ডুম্‌সডে'র বর্ণনায় প্রামাণ্য দৃষ্টান্ত হিসেবে ১৮শ বা ১৯শ শতকের এইসব খামারবাড়ির উল্লেখ পাওয়া যায়।
লন্ডনের কাছে কেন্ট ও এসেক্স এলাকায়, বিংশ শতকের দিকে গড়ে ওঠা আবাসিক গৃহায়ণ প্রকল্পের কারণে প্রকৃত বিক্ষিপ্ত বসতির অনেকটাই আড়ালে ঢাকা পড়ে গেছে।
ইতালি
দক্ষিণ ইতালি’র বারি প্রদেশের (Province of Bari) লুকরোতোন্দো (Locorotondo) শহরের আশেপাশের বিক্ষিপ্ত বসতি নিয়ে অ্যান্থনি গল্ট (Anthony Galt) একটি বিস্তৃত গবেষণা প্রকাশ করেছেন। এক্ষেত্রে, ১৯শ শতকে শহরাঞ্চল থেকে পল্লি অঞ্চলের দিকে স্থানান্তরজনিত কারণে এমন ধরনের বসতি তৈরি হয়েছে। কৃষিকাজের জন্য যেসব জমি তেমন আকর্ষণীয় ছিল না, ঐসব জমি থেকে আয় বাড়ানোর জন্য জমির মালিকেরা দ্রাক্ষাক্ষেত্র (vineyard) তৈরিতে উৎসাহিত করে বিশেষ শর্তে ইজারা (Emphyteutic lease) দিত।
জার্মান ভাষাভাষী ইউরোপে
বিক্ষিপ্ত বসতি বা জার্মান ভাষায় “Streusiedlungen” (স্ত্রয়জিদলুংগেন, একবচনে Streusiedlung), ইউরোপের জার্মান ভাষাভাষী বিভিন্ন অঞ্চলের একটি বৈশিষ্ট্য। এর মধ্যে ওয়েস্টফেলিয়া (Westphalia) অঞ্চল, ঐতিহাসিকভাবে রুর (Ruhr) নগরাঞ্চল (শিল্পায়নের পর এসব বিক্ষিপ্ত বসতিতে অপরিকল্পিত নগরায়নের বিকাশ ঘটেছে), আল্পস পর্বতমালার অস্ট্রো–বাভারীয় অংশ (ঊর্ধ্ব বাভারিয়া, অস্ট্রিয়া, দক্ষিণ টাইরোল) এবং আল্পসের এলমানিক (Alamannic) অংশ (বার্নিস উচ্চভূমি, মধ্য সুইজারল্যান্ড) অন্তর্ভুক্ত রয়েছে।
উজবেকিস্তানের ভূগোল
উজবেকিস্তান মধ্য এশিয়া এর একটি দেশ যেটি তুর্কমেনিস্তান এবং আফগানিস্তান এর উত্তরে অবস্থিত। ৪৪৭,০০০ বর্গকিলোমিটার (আকারে প্রায় স্পেন বা ক্যালিফোর্নিয়া এর সমান) আয়তন সহ উজবেকিস্তানের পশ্চিম থেকে পূর্ব দিকের বিস্তার এবং সেটির উত্তর থেকে দক্ষিণ দিকের বিস্তার । দেশটি দক্ষিণ-পশ্চিমে তুর্কমেনিস্তান, উত্তরে কাজাখস্তান এবং দক্ষিণ ও পূর্ব দিকে তাজিকিস্তান এবং কিরগিজস্তান দ্বারা সীমাবদ্ধ।
উজবেকিস্তান মধ্য এশিয়ার দেশগুলির মধ্যে কেবল একটি বৃহত্তর দেশ নয় সেটি অপর চারটি পৃথক পৃথক দেশের সাথে সীমান্ত-বিশিষ্ট একমাত্র মধ্য এশীয় রাষ্ট্র। আফগানিস্তানও দক্ষিণে একটি সংক্ষিপ্ত সীমানা উজবেকিস্তানের সঙ্গে ভাগ করে নিয়েছে। এর অন্তর্গত কাস্পিয়ান সাগর একটি অন্তর্দেশীয় সমুদ্র ব'লে সেটির সমুদ্রের সাথে সরাসরি কোনও যোগসূত্র নেই। উজবেকিস্তান কেবলমাত্র "দ্বি স্থলবেষ্টিত" দেশদ্বয়ের মধ্যে একটি। অন্যটি হ'ল লিশটেনস্টাইন। এরা পুরোপুরি অন্য স্থলবেষ্টিত দেশ দ্বারা স্থলবেষ্টিত আছে।
ভূসংস্থান এবং নিকাশী
উজবেকিস্তানের প্রাকৃতিক পরিবেশ বৈচিত্র্যময়। সমতল আর মরুভূমির ভূসংস্থান দ্বারা দেশটির প্রায় ৮০% ভূখণ্ড গঠিত। এই প্রকার ভূসংস্থান থেকে শুরু করে পূর্বের পর্বতশৃঙ্গময় অংশও রয়েছে যার উচ্চতা সমুদ্রপৃষ্ঠ থেকে প্রায়  পর্যন্ত পৌঁচেছে। উজবেকিস্তানের দক্ষিণ-পূর্বাংশটি থিয়েন শান পর্বতের পাদদেশ দ্বারা চিহ্নিত যা তার প্রতিবেশী কিরগিজস্তান এবং তাজিকিস্তানের উচ্চে উঠে মধ্য এশিয়া এবং চীনের মধ্যে একটি প্রাকৃতিক সীমানা গঠন করেছে। বিস্তৃত কিজিলকুম ("লাল বালির" জন্য তুর্কি শব্দ-রুশ বানানে কিজিল কুম) মরুভূমি দক্ষিণে কাজাখস্তান এর সাথে ভাগ করে অবস্থান করছে এবং তা উজবেকিস্তানের উত্তরের নীচু অঞ্চলে আধিপত্য বিস্তার করেছে। উজবেকিস্তানের সর্বাধিক উর্বর অংশ ফারগানা উপত্যকা পূর্ব দিকে সরাসরি কিজিলকুম দ্বারা এবং উত্তর, দক্ষিণ এবং পূর্বে পর্বতমালা দ্বারা বেষ্টিত। এর আয়তন প্রায় । উপত্যকার পশ্চিম প্রান্তটি সির দরিয়া দ্বারা সীমাবদ্ধ রয়েছে এবং সেটি দক্ষিণ কাজাখস্তান থেকে উজবেকিস্তানের উত্তর-পূর্বাঞ্চলীয় অঞ্চল হ'য়ে কিজিলকুমে প্রবাহিত হয়েছে। যদিও প্রতি বছর ফারগানা উপত্যকায় বৃষ্টিপাতের পরিমাণ  তবুও উপত্যকার কেন্দ্রভাগে ছোট-ছোট খন্ড-ভাগে এবং পরিধি অঞ্চলে মরুভূমির পরিবেশ দেখতে পাওয়া যায়।
জল সম্পদ যত্র-তত্র অসম্পূর্ণভাবে ছড়িয়ে-ছিটিয়ে থাকায় উজবেকিস্তানের বেশিরভাগ অংশে জল-সরবরাহ স্বল্প। উজবেকিস্তানের দুই-তৃতীয়াংশ অঞ্চল দখল করে থাকা বিশাল সমভূমিতেও জলের পরিমাণ অল্প এবং সেখানে খুব কম সংখ্যক হ্রদ রয়েছে। উজবেকিস্তানের দু'টি বৃহৎ নদী আমু দরিয়া এবং সির দরিয়া যথাক্রমে তাজিকিস্তান এবং কিরগিজস্তান পর্বতমালায় উৎপন্ন হয়েছে। এই নদীগুলি মধ্য এশিয়ার দুটি প্রধান নদীর অববাহিকা গঠন করেছে। সেগুলি প্রাথমিকভাবে সেচের জন্য ব্যবহৃত হয়। ফারগানা উপত্যকা এবং অন্য কোথাও আবাদযোগ্য জমির সরবরাহ সম্প্রসারণের জন্য কয়েকটি কৃত্রিম খাল নির্মিত হয়েছে। সোভিয়েত শাসনকালে একটি পরিকল্পনা তৈরি করা হয়েছিল যাতে গ্রীষ্মে কাজাখস্তান, তুর্কমেনিস্তান এবং উজবেকিস্তান-কে এই দুটি নদী থেকে কিরগিজস্তান এবং তাজিকিস্তান জল সরবরাহ করত এবং এই তিনটি দেশ কিরগিজস্তান এবং তাজিকিস্তান-কে বিনিময়ে শীতকালে সরবরাহ করত তেল এবং গ্যাস। কিন্তু ইউএসএসআর ভেঙে যাওয়ার পরে এই পদ্ধতিটি বন্ধ হয়ে যায় এবং সম্পদ-ভাগ করার একটি নতুন পরিকল্পনা এখনও পর্যন্ত কার্যকর করা হয়নি। আন্তর্জাতিক সংকট গোষ্ঠী-এর মত অনুসারে এই পরিস্থিতির সমাধান না হলে অপূরণীয় আঞ্চলিক অস্থিতিশীলতার দিকে ঘটনাক্রম চালিত হতে পারে। একটি অগভীর হ্রদ সারইয়াগমিশ হ্রদ তুর্কমেনিস্তানের সীমান্তে অবস্থান করছে।
উজবেকিস্তানের প্রাকৃতিক পরিবেশের আরেকটি গুরুত্বপূর্ণ বৈশিষ্ট্য হ'ল উল্লেখযোগ্য পরিমাণে ভূমিকম্পের ক্রিয়াকলাপ দেশের বেশিরভাগ অংশে আধিপত্য বিস্তার করে। প্রকৃতপক্ষে উজবেকিস্তানের রাজধানী শহর তাশখন্দ-এর অনেকাংশই একটি বড় ১৯৬৬ সালের ভূমিকম্পে ধ্বংস হয়েছিল। তাশখন্দ বিপর্যয়ের আগে এবং পরে আরও অন্যান্য ভূমিকম্পে সে দেশের উল্লেখযোগ্য ক্ষতি হয়েছে। বিশেষ করে এখানের পার্বত্য অঞ্চলগুলি ভূমিকম্প-প্রবণ এলাকা।
ওয়ার্কার্স ডেইলি
পত্রিকাটি ১৯৪৬ সাল থেকে চীনের অর্থনৈতিক খবর প্রকাশ করে আসছে।
সোমাটিক সিম্পটম ডিজঅর্ডার
সোমাটিক সিম্পটম ডিডিজঅর্ডার, এটি মূলত সমাটোফর্ম ডিজঅর্ডার হিসাবে চিহ্নিত করা হয়। শারীরিক উপসর্গ দেখে এটি অনেক সময় শারীরিক রোগ হিসাবে ধরা হয়, এটি সাধারণ কোন ডাক্তারি ভাষায় ব্যাখ্যা করা যায় না।  এবং অন্য কোন মানসিক ব্যাধির দিকে গড়ায় না  (যেমনঃ panic disorder)।
সোমাটিক সিম্পটম ডিজঅর্ডার আক্রান্ত রোগীর মেডিক্যাল টেস্ট স্বাভাবিক হয় এবং তা দিয়ে রোগ ব্যাখ্যা করা যায় না। এবং ফলাফল হতে সে কোন শারীরিক রোগে আক্রান্ত কিনা তাও চিহ্নিত করা যায় না।
পিপারিয়া
জনসংখ্যার উপাত্ত
ভারতের ২০০১ সালের আদমশুমারি অনুসারে পিপারিয়া শহরের জনসংখ্যা হল ৪৪৮৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে পিপারিয়া এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
তথ্যসূত্র
Pipariya
ব্যাটম্যান ভার্সেস সুপারম্যান: ডন অব জাস্টিস
ব্যাটম্যান ভার্সেস সুপারম্যান:ডন অব জাস্টিস ২০১৬ সালে মুক্তিপ্রাপ্ত একটি মার্কিন সুপারহিরো চলচ্চিত্র যা ডিসি কমিকস চরিত্র ব্যাটম্যান ও সুপারম্যানকে নিয়ে নির্মিত। চলচ্চিত্রটি পরিচালনা করেন জ্যাক স্নাইডার এবং ওয়ার্নার ব্রস. এর পরিবেশকের ভূমিকা পালন করে। ছবিটি ২০১৩ সালের ম্যান অব স্টিল চলচ্চিত্রের পরের ঘটনা নিয়ে আবর্তিত। চলচ্চিত্রটি ডিসি এক্সটেন্ডেড ইউনিভার্সের দ্বিতীয় কিস্তি। এর চিত্রনাট্য লিখেছেন ক্রিস টেরিয়ো এবং ডেভিড এস. গয়ার এবং তারকাবহুল এই চলচ্চিত্রে অভিনয় করেছেন বেন অ্যাফ্লেক, হেনরি কেভিল, অ্যামি অ্যাডামস, জেসি আইসেনবার্গ, ডায়ান লেন, লরেন্স ফিসবার্ন, জেরেমি আয়রনস, হলি হান্টার্স এবং গ্যাল গ্যাডট। এই ছবির মাধ্যমে এই প্রথম কোন চলচ্চিত্রে একত্রে ব্যাটম্যান এবং সুপারম্যানকে দেখা গেছে। চলচ্চিত্রে লেক্স লুথর চরিত্রটি সুনিপুনভাবে কু-চক্রান্তের মাধ্যমে ব্যাটম্যান ও সুপারম্যান এর মধ্যে সংঘর্ষ বাধায়। ২০১৩ তে ম্যান অব স্টিল মুক্তির পরেই এটি নির্মানের ঘোষণা দেয়া হয়েছিলো।
কাহিনি
মেট্রোপলিস শহরে জেনারেল জডের সাথে সুপারম্যানের লড়াইয়ের ১৮ মাস পরে ছবিটি শুরু হয় যখন সুপারম্যান তার কাজের জন্য বিতর্কের সম্মুখীন হয়েছেন। ব্রুস ওয়েন, যিনি গথাম সিটিতে ব্যাটম্যান হিসেবে অপরাধীদের বিরুদ্ধে লড়াই করেন, সুপারম্যানকে মানবজাতির জন্য বিপজ্জনক মনে করেন এবং তাকে থামানোর জন্য মেট্রোপলিস শহরে আসেন। ক্লার্ক কেন্ট, যা সুপারম্যানের আসল নাম, ব্যাটম্যানের কর্মকাণ্ড ডেইলি প্লানেট পত্রিকার মাধ্যমে ফাঁস করার চেষ্টা করেন। ওয়েন জানতে পারে যে রুশ অস্ত্র ব্যবসায়ী আনাতোলি ক্নিয়াজেভ লেক্সকর্পের মালিক লেক্স লুথরের সাথে যোগাযোগ করছে। ইতিমধ্যে লেক্স লুথর সিনেটর ফিঞ্চকে রাজি করানোর চেষ্টা করে যাতে তাকে ভারত মহাসাগরে প্রাপ্ত ক্রিপ্টোনাইট আমদানির অনুমতি দেওয়া হয়। তিনি দাবি করেন এটি ক্রিপ্টনবাসীদের বিরুদ্ধে ব্যবহারের জন্য। কিন্তু সিনেটর ফিঞ্চ তাতে রাজি হয় না।
আমর ইবনে উমাইয়া
আমর ইবন উমাইয়া (মৃত্যু-৬০ হিজরি) রাসুল এর একজন বিশিষ্ট সাহাবী । যিনি বিভিন্ন সময়ে রাসুল দূত হিসেবে কাজ করেছেন । তিনি ইসলাম গ্রহণের পূর্বে বদর ও উহুদ যুদ্ধে মক্কার পৌত্তলিকদের পক্ষে মুসলমানদের বিরুদ্ধে অত্যন্ত বীরত্ব ও সাহসিকতার সাথে যুদ্ধ করেন। উহুদের পরই তিনি ইসলাম গ্রহণ করে মদীনায় হিজরাত করেন। ইসলাম গ্রহণের পর সর্ব প্রথম বীরে মাউনা এর ঘটনায় অংশ গ্রহণ করেন।
নাম ও বংশ পরিচয়
আমর এর ডাক নাম আবু উমাইয়া, পিতার নাম উমাইয়া। আমর ইবনে উমাইয়া বনী কিনানা গোত্রের সন্তান। ইবন হিশাম তাকে রাসূলুল্লাহর সা: নবুওয়াত প্রাপ্তির কাছাকাছি সময়ের জাহিলী আরবের একজন শ্রেষ্ঠ বুদ্ধিমান ব্যক্তিরূপে উল্লেখ করেছেন মৃত্যুকালে জাফর, আবদুল্লাহ ও ফাদল নামে তিন ছেলে রেখে যান।
বীরে মাউনার খণ্ড যুদ্ধ
উহুদ যুদ্ধের পর চতুর্থ মাসে নাজদের বনী কিলাব গোত্রের সরদার আবু বারা আমের ইবন মালেক মদীনায় হযরত রাসূলে কারীমের সা: খিদমতে হাজির হয় । এবং তার নিজের গোত্রের ইসলাম গ্রহণের জন্য একটি দলের আরজ করেন । রাসুল নাজদ গোত্রের ব্যপারে সংশয় প্রকাশ করলেও আবু বারা আমের এই দলের দায়িত্ব নিলে রাসুল রাজি হন এবং মুনজির ইবন আমেরের নেতৃত্বে ৪০ জন মতান্তরে ৭০ জনের একটি দল পাঠান ।
তারা ‘বীরেমাউনা’ নামক স্থানে পৌঁছে তাবু ফেলে অবস্থান করতে থাকেন এবং ইসলামের দাওয়াত সংবলিত রাসূল সা: পত্র হারাম ইবন মালজানের মাধ্যমে নাজদ গোত্রের প্রধান আমের ইবন তুফাইলের নিকট পৌঁছে দেন। আমের ইবন তুফাইল দূত হারামকে হত্যা করে এবং আসিয়্যা, রা’ল, জাকওয়ান প্রভৃতি গোত্রে নিয়ে মুসলিম দলটির বিরুদ্ধে যুদ্ধের ঘোষণা দিয়ে সবাই বের হয়ে পরে ।
এদিকে তাদের দূত ‍হারাম ইবনে মালজানের ফিরতে দেরী দেখে মুসলমানরা তার খোঁজে বেরিয়ে পড়ে। কিছু দূর যেতেই তারা রা’ল, জাকওয়ান প্রভৃতি গোত্রের মুখোমুখি হয়। নাজদ গোত্রের সবাই ঐক্যবদ্ধভাবে মুসলিম দলটির ওপর আক্রমণ করে এবং মুসলিম বাহিনীর সকলকে হত্যা করে। একমাত্র আমর ইবন উমাইয়া প্রাণে রক্ষা পান। তিনি শত্রু বাহিনীর হাতে বন্দী হন। তাকে আমের ইবন তুফাইলের সামনে আনা হলো। যখন সে জানতে পেল আমর ইবন উমাইয়া মুদার গোত্রের লোক তখন তাকে এই কথা বলে ছেড়ে দিল যে, আমার মায়ের একটি দাস মুক্ত করার মান্নত ছিল। তবে অপমানের চিহ্ন সরূপ তার মাথার সামনের দিকের চুল কেটে দেয়। এই বীরে মাউনার ঘটনায় প্রখ্যাত সাহাবী আমের ইবন ফুহাইরাও শাহাদাত বরণ করেছিলেন।
হাবশায় দূত প্রেরন
হিজরী ৬ষ্ঠ সনে হযরত রাসূলে কারীম সা: আমর ইবন উমাইয়্যাকে ইসলামের দাওয়াত সংবলিত একটি পত্র সহকারে হাবশা যাওয়ার নির্দেশ দেন। এই পত্রে রাসূল সা: নাজ্জাশীকে হাবশায় অবস্থিত মুহাজিরদের আতিথেয়তার সুপারিশ করেন এবং হযরত উম্মু হাবীবা বিনতু আবী ‍সুফিয়ান (ইসলাম গ্রহণের কারণে স্বামীর সাথে সম্পর্কছেদ হয়ে গিয়েছিলো),যিনি তখনও পর্যন্ত হাবশার মুহাজিরদের সাথে সেখানে অবস্থান করছিলেন- তার সাথে নিজের বিয়ের পয়গাম পাঠান। এই দাওয়াতপত্র পেয়ে নাজ্জাশী হযরত জাফর ইবন আবী তালিবের হাতে ইসলাম গ্রহণ করেন এবং হযরত রাসূলুল্লাহর সা: পত্রের জবাবে একটি পত্র লিখেন। এই পত্রে তার ইসলাম গ্রহণ, রাসূল সা:এর প্রতি সালাম, মুহাজিরদের প্রতি আতিথেয়তা ইত্যাদি বিষয়ের উল্লেখ ছিল। রাসূল সা: পত্র অনুসারে তার পক্ষ থেকে নাজ্জাশী নিজেই উম্মু হাবীবাকে বিয়ের পয়গাম দেন। তিনি নিজেই রাসূলুল্লাহর উকিন হন এবং বিয়ের পর রাসূলুল্লাহর সা: পক্ষ থেকে চারশো দীনার মোহর আদায় করেন। অতঃপর হাবশায় যে সকল মুহাজির অবস্থান করছিলেন, তাদের দুটো জাহাজে করে নিয়ে আমর ইবন উমাইয়া খাইবার যুদ্ধের সময় মদীনায় পৌঁছেন। (সীরাতু ইবন হিশাম-২/৩৫৯)।
উল্লেখযোগ্য ছাত্র
আমর ইবনে উমাইয়া ছিলেন তৎকালীন আরবের জ্ঞানী ব্যক্তি তার কাছে অনেকেই জ্ঞান ও হাদিস শুনতে আসতো । এরমধ্যে আবদুল্লাহ, জাফর, ফাদল, যাবারকান,শাবী, আবু সালামা ইবন আবদির রহমান,আবু কিলাবা, জুরমী এবং আবুল মুহাজির তার উল্লেখযোগ্য ছাত্র।
মৃত্যু
হযরত রাসূলে কারীমের সা: ইনতিকালের পর হযরত আমর ইবন উমাইয়া দীর্ঘদিন জীবিত ছিলেন। কিন্তু ইতিহাসে তার পরবর্তী জীবনের বিশেষ কোন তথ্য পাওয়া যায় না। হযরত আমীর মুআবিয়ার রা: শাসনকালে হিজরী ৬০ সনের পূর্বে তিনি মদীনায় ইনতিকাল করেন। হাদীসের গ্রন্থ সমূহে আমর ইবন উমাইয়া থেকে বর্ণিত ২০ টি হাদীস পাওয়া যায়।
মুম্বই–পুণে এক্সপ্রেসওয়ে
মুম্বাই–পুণে এক্সপ্রেসওয়ে হল ভারতের প্রথম কংক্রিট দ্বারা নির্মিত ৬-লেন প্রশস্ত নিয়ন্ত্রিত-প্রবেশযোগ্য টোল এক্সপ্রেসওয়ে। এটি মহারাষ্ট্রের রাজধানী ও ভারতের অর্থনৈতিক রাজধানী মুম্বইয়ের সঙ্গে মহারাষ্ট্রের সাংস্কৃতিক ও শিক্ষাগত রাজধানী পুণেকে সংযুক্ত করে। এক্সপ্রেসওয়েটি ২০০২ সালে সম্পূর্ণরূপে চালু হয়েছিল, ভারতীয় সড়কে যানবাহন পরিবহনে গতি ও নিরাপত্তার নতুন অধ্যায়ের প্রবর্তন করেছিল। এটি ভারতের ব্যস্ততম সড়কগুলির মধ্যে একটি।
ইতিহাস
মহারাষ্ট্র সরকার টোল ভিত্তিতে পরিচালিত নতুন এক্সপ্রেসওয়ের সম্ভাব্যতা অধ্যয়ন করার জন্য ১৯৯০ সালে আরআইটিইএস-কে নিয়োগ করেছিল। আরআইটিইএস ১৯৯৪ সালে ₹১১.৪৬ বিলিয়নের (মার্কিন$১৪০মিলিয়ন) আনুমানিক ব্যয় সহ তার প্রকল্প প্রতিবেদন জমা দেয়।
মহারাষ্ট্র সরকার ১৯৯৭ সালের মার্চ মাসে নির্মাণ-পরিচালনা-হস্তান্তর ভিত্তিতে ৩০ বছরের জন্য টোল আদায়ের অনুমতি সহ এক্সপ্রেসওয়ে নির্মাণের কাজ এমএসআরডিসি-কে অর্পণ করেছিল। ভারত সরকারের পরিবেশ ও বন মন্ত্রণালয় ১৯৯৭ সালের ১৩ই অক্টোবর পরিবেশগত ছাড়পত্র এবং ১৯৯৭ সালের ১১ই নভেম্বর বন ছাড়পত্র প্রদান করেছিল।
নির্মাণ
থাম্ব|ডান|খান্ডালার কাছে এই এক্সপ্রেসওয়েটি মহারাষ্ট্র রাজ্য সড়ক উন্নয়ন পর্ষদ নির্মাণ করেছে। ৯৪.৫ কিলোমিটার দীর্ঘ এক্সপ্রেসওয়েটি নির্মাণে ₹১৬.৩ বিলিয়ন খরচ হয়েছিল। এই এক্সপ্রেসওয়েতে মোট ৬ টি সুড়ঙ্গ পথ রয়েছে, যার মধ্যে সবচেয়ে দীর্ঘটির দৈর্ঘ ১,০৮৬ মিটার।
এমদাদুল হক চৌধুরী
এমদাদুল হক চৌধুরী একজন বাংলাদেশী কৃষিবিদ। তিনি বাংলাদেশ কৃষি বিশ্ববিদ্যালয়ের (বাকৃবি) প্যাথলজি বিভাগের অধ্যাপক ও বিশ্ববিদ্যালয়টির বর্তমান উপাচার্য।
প্রাথমিক জীবন
তিনি ১৯৬৬ সালে ফরিদপুর জেলার সদরপুর উপজেলায় জন্মগ্রহণ করেন।
শিক্ষাজীবন
এমদাদুল হক বাংলাদেশ কৃষি বিশ্ববিদ্যালয়ের ভেটেরিনারি সায়েন্স অনুষদ থেকে ডক্টর অব ভেটেরিনারি মেডিসিন ও প্যাথলজিতে মাস্টার অব সায়েন্স (ভেটেরিনারি সায়েন্স) ডিগ্রি লাভ করেন। তিনি সুইজারল্যান্ডের জুরিখ বিশ্ববিদ্যালয় থেকে ১৯৯৯ সালে পিএইচডি ডিগ্রি অর্জন করেন এবং ২০০১-২০০২ সালে জাপানের জাতীয় প্রাণী স্বাস্থ্য ইনস্টিটিউট থেকে পোস্ট ডক্টরাল গবেষণা সম্পন্ন করেন।
কর্মজীবন
এমদাদুল হক চৌধুরী বাংলাদেশ কৃষি বিশ্ববিদ্যালয়ের (বাকৃবি) প্যাথলজি বিভাগে ১৯৯৫ সালে প্রভাষক হিসেবে যোগদান করেন। এরই ধারবাহিকতায় ২০০৮ সালে তিনি অধ্যাপক পদে উন্নীত হন।
কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ প্রশাসনিক দায়িত্ব পালন করেছেন। তিনি বাকৃবির পরিকল্পনা ও উন্নয়ন শাখার পরিচালক, প্যাথলজি বিভাগের প্রধান, প্রভোস্ট কাউন্সিলের আহ্বায়ক, নিরাপত্তা পরিষদের চেয়ারম্যান, হল প্রভোস্ট এবং ইন্টারডিসিপ্লিনারি ইনস্টিটিউট ফর ফুড সিকিউরিটির কো-অর্ডিনেটরসহ বিভিন্ন দায়িত্ব পালন করেছেন। এছাড়া তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় এবং ঈশা খাঁ ইন্টারন্যাশনাল ইউনিভার্সিটির সিন্ডিকেট সদস্য হিসেবে অবদান রাখার পাশাপাশি বিশ্ব ভেটেরিনারি ও পোল্ট্রি সমিতির সভাপতি হিসেবেও দায়িত্ব পালন করেন।
তিনি ২০২৩ সালের ১২ জুলাই পরবর্তী চার বছরের জন্য বাংলাদেশ কৃষি বিশ্ববিদ্যালয়ের উপাচার্য নিযুক্ত হন।
শেখ রাজ্জাক আলী
শেখ রাজ্জাক আলী (২৮ আগস্ট, ১৯২৮ - ৭ জুন, ২০১৫) ছিলেন বাংলাদেশের একজন খ্যাতনামা রাজনীতিবিদ। তিনি বাংলাদেশের জাতীয় সংসদে ১৯৯১ - ১৯৯৬ পর্যন্ত স্পিকার হিসেবে দায়িত্ব পালন করেন।
শিক্ষাজীবন
শেখ রাজ্জাক আলী ঢাকা বিশ্ববিদ্যালয় থেকে ১৯৫২ সালে অর্থনীতিতে ও ১৯৫৪ সালে বাংলা সাহিত্যে স্নাতকোত্তর ডিগ্রি লাভ করেন। এরপর এখান থেকেই এলএলবি সম্পন্ন করেন।
পেশাগত জীবন
পেশাগত জীবনে তিনি ছিলেন একজন আইনজীবী। তিনি ১৯৫৮ সালে খুলনা জেলা জজকোর্টে আইন ব্যবসা শুরু করেন। ১৯৬৩ সালে তিনি ঢাকা হাইকোর্ট বারের সদস্য এবং ১৯৬৪ সালে খুলনা আইনজীবী সমিতির সভাপতি নির্বাচিত হন। তিনি খুলনা ল’কলেজের প্রতিষ্ঠাকালীন উপাধ্যক্ষ এবং পরবর্তীত ২৫ বছর এর অধ্যক্ষের দায়িত্ব পালন করেন।
বাংলাদেশের স্বাধীনতা যুদ্ধে অবদান
১৯৭১ সালে তিনি মুক্তিযুদ্ধে সরাসরি অংশগ্রহণ না করলেও ভারতের টেট্রা ক্যাম্পে গিয়ে রেডক্রসে যোগ দিয়ে যুদ্ধাহত মুক্তিযোদ্ধাদের সেবা করেন।
রাজনৈতিক জীবন
তিনি ঢাকা বিশ্ববিদ্যালয়ের ছাত্র থাকা অবস্থায় সক্রিয়ভাবে বায়ান্নোর ভাষা আন্দোলনে যোগ দিলেও রাজনৈতিক জীবনের হাতেখড়ি মওলানা ভাসানীর ন্যাশনাল আওয়ামী পার্টির (ন্যাপ) সঙ্গে যুক্ত হয়ে; এরপর তিনি জাতীয় সমাজতান্ত্রিক দল (জাসদ)-এ যোগ দেন। এবং ১৯৭৩ সালের জাতীয় সংসদ নির্বাচনে খুলনা-৬ আসনে জাসদের প্রার্থী হিসেবে নির্বাচন করে পরাজিত হন। ১৯৭৮ সালে তিনি বিচারপতি সাত্তারের নেতৃত্বে গঠিত জাগদল-এর প্রতিষ্ঠাতা সদস্য হন এবং ১৯৭৯ সালে এই দলের নাম পরিবর্তন করে বাংলাদেশ জাতীয়তাবাদী দল (বিএনপি) করা হলে সে বছরের জাতীয় সংসদ নির্বাচনে খুলনা-৬ আসন থেকে সদস্য নির্বাচিত হন। একই দল থেকে ১৯৯১ ও ১৯৯৬ সালেও তিনি খুলনা-২ আসন থেকে সংসদ সদস্য নির্বাচিত হন। ১৯৯১ সালে তিনি আইন প্রতিমন্ত্রীর দায়িত্ব পান; পরে এ বছরের ৫ এপ্রিল ডেপুটি স্পিকার ও ১২ অক্টোবর স্পিকার নির্বাচিত হন। ১৯৯২ সালে শ্রীলঙ্কার কলোম্বোতে অনুষ্ঠিত প্রথম সার্ক স্পিকার্স সম্মেলনে তিনি যোগদান করেন ও সার্ক স্পিকার্স অ্যাসোসিয়েশনের সভাপতি নির্বাচিত হন। ১৯৯৬ সালের ১৫ ফেব্রুয়ারির জাতীয় সংসদ নির্বাচনের পর তার সভাপতিত্বেই জাতীয় সংসদে তত্ত্বাবধায়ক সরকার ব্যবস্থার অনুমোদন দেওয়া হয়। তিনি ২০০২ সালে যুক্তরাজ্যে বাংলাদেশের হাইকমিশনার নিযুক্ত হন। সরকারের ক্ষমতা হস্তান্তরের কয়েক দিন আগে ২০০৬ সালে তিনি বিএনপি থেকে পদত্যাগ করে সংস্কারকের ভূমিকায় অবতীর্ণ হন। এরপর তিনি কর্নেল (অব.) অলি আহমদ গঠিত এলডিপিতে যোগ দেন ও ভাইস চেয়ারম্যান পদে এবং পরবর্তীকালে কার্যকরী সভাপতি নির্বাচিত হন। তবে এলডিপি ভেঙে গেলে তিনি রাজনীতি থেকে সম্পূর্ণ নিষ্ক্রিয় হয়ে পড়েন।
সমাজ সংস্কারক
শেখ রাজ্জাক আলী সিটি ল’কলেজ, খুলনা; সুন্দরবন আদর্শ মহাবিদ্যালয়, খুলনা; সবুরন্নেসা মহিলা কলেজ, খুলনা; বয়রা মাধ্যমিক বিদ্যালয়, খুলনা; টুটপাড়া মাধ্যমিক বিদ্যালয়, খুলনা; পাইকগাছা ডিগ্রি কলেজ, খুলনা; শহীদ জিয়া মাধ্যমিক বিদ্যালয়, পাইকগাছা, খুলনা; বিএনএসবি চক্ষু হাসপাতাল, শিরোমণি, খুলনা; সিটি ল'কলেজ মসজিদ, খুলনা; হিতামপুর জামে মসজিদ, খুলনা এবং শাহ্ জাফর আউলিয়া মাজার সংলগ্ন মসজিদ, কপিলমুনি, খুলনার প্রতিষ্ঠাতা। এছাড়াও তিনি মজিদ মেমোরিয়াল সিটি কলেজ, খুলনা; খুলনা বিশ্ববিদ্যালয়; খুলনা মেডিকেল কলেজ; খুলনা মহিলা আলিয়া মাদ্রাসা ও হাজী ফয়েজউদ্দিন মাধ্যমিক বিদ্যালয়, বয়রা, খুলনা’র অন্যতম প্রতিষ্ঠাতা।
শেখ রাজ্জাক আলী ছিলেন Bangladesh Legal Aid and Services Trust (BLAST)-এর একজন প্রতিষ্ঠাতা ট্রাস্টি।
পারিবারিক জীবন
শেখ রাজ্জাক আলী ১৯৫৩ সালে অধ্যাপক বেগম মাজেদা আলীর সঙ্গে বিবাহবন্ধনে আবদ্ধ হন। তাদের পাঁচ মেয়ে-সন্তান; বড় মেয়ে ড. রানা রাজ্জাক ঢাকা বিশ্ববিদ্যালয়ের ইতিহাস বিভাগের অধ্যাপক, দ্বিতীয় মেয়ে সাহানা রাজ্জাক স্ত্রীরোগ (গাইনি) বিশেষজ্ঞ হিসেবে খুলনায় কর্মরত, তৃতীয় মেয়ে অ্যানা রাজ্জাক মেডিসিন ও আকুপাংচার বিশেষজ্ঞ হিসাবে জার্মানিতে কর্মরত, চতুর্থ মেয়ে লীনা রাজ্জাক চার্টার্ড অ্যাকাউন্ট্যান্ট এবং কনিষ্ঠ মেয়ে ব্যারিস্টার ড. জনা রাজ্জাক ইউনিভার্সিটি অব দ্য ওয়েস্ট অব ইংল্যান্ডের আইন বিভাগের অধ্যাপক।
নাজিব তারিফ
মোহাম্মদ নাজিব বিন হাজী তারিফ হচ্ছেন ব্রুনাই এর একজন ফুটবল খেলোয়াড়, যিনি ডিপিএমএম ফুটবল ক্লাব এবং ব্রুনাই জাতীয় ফুটবল দল এর হয়ে মধ্যমাঠের খেলোয়াড় ও রক্ষণভাগের খেলোয়াড় হিসেবে খেলেন।
ক্লাব ক্যারিয়ার
২০১৫ মৌসুমে শুধুমাত্র সাতবার উপস্থিত হওয়ার পর, তার ক্লাব প্রধান কোচ স্টিভ কেয়ান তাকে রক্ষণভাগের খেলোয়াড় হয়ে যাওয়ার পরামর্শ দেন (যেটি তিনি হেলমি জাম্বিন ও আমিনউদ্দিন জাকান তাহির এর সাথে করেছেন)। প্রথম পছন্দ সিরাল সাহারি একটি সিজনের শেষের দিকের আঘাতপ্রাপ্ত হলে, তিনি ২০১৬ সালে দলের জন্য আরো অনেক বেশি নির্ভরশীল হয়ে উঠেন।
আন্তর্জাতিক ক্যারিয়ার
২০০৫ সাল থেকে ব্রুনাই এর অনূর্ধ্ব ২১ এর জন্য নাজিব খেলেছেন, এবং ২০১৪ সালে ট্রফি জেতার পর ৪টি হাসানাল বল্কিয়া টুর্নামেন্টে খেলা একমাত্র খেলোয়াড় এ পরিণত হন তিনি। তিনি সেই বছরের উদ্বোধনী ম্যাচে কম্বোডিয়া জাতীয় ফুটবল দল এর বিপক্ষে ইনজুরি টাইম এ ফ্রি-কিক সম্পর্কে বলেছেন তার করা গোলগুলোর মধ্যে সবচেয়ে সেরা।
ওয়াস্পস এর জন্য নাজিব তারিফ এর পূর্ণ আন্তর্জাতিক অভিষেকে ২০০৮ সালে ফিলিপাইন অনুষ্ঠিত এএফসি চ্যালেঞ্জ কাপের যোগ্যতা অর্জন করে, যেখানে তিনি তিনটি ম্যাচ খেলেছিলেন। ২০১২ ও ২০১৪ সালে তিনি ব্রুনাই এর এএফএফ সুজুকি কাপের বাছাইপর্ব ক্যাম্পেইন-এর জন্যও সর্বদা উপস্থিত ছিলেন। ২০১৬ সালের জন্য তিনি রক্ষণভাগের খেলোয়াড় দায়িত্ব পালন করেছিলেন, কিন্তু আঘাতের কারণে খেলাটি শেষ করেননি, যা তাকে বাকি খেলা থেকে বিরত রাখে।
২০১২ সালের এএফসি একাদশের কোয়ার্টারের তালিকায় ছিলেন নাজিব তারিফ, কিন্তু প্রাথমিকভাবে দলের বাকি অংশে ভ্রমণ করেননি। যাহোক, তিনি পুনরুদ্ধার করেন এবং উদ্বোধনী ম্যাচ জন্য শুরুর লাইন আপে উপস্থিত হন, এবং ব্রুনাই উক্ত প্রতিযোগিতায় চতুর্থ স্থানে সমাপ্ত করে।
ব্যক্তিগত জীবন
নাজিব তারিফের নয়জন ভাইবোন রয়েছে, যার অন্য একজন ফুটবলার, যে হচ্ছে তার ছোট ভাই নাঈম তারিফ।
কড়া ভাজা
কড়া ভাজা (যাকে কড়া তেলে ভাজাও বলা হচ্ছে) এমন একটি রন্ধন প্রণালী যেখানে খাবারকে গরম স্নেহপদার্থ মূলত তেলে ডুবিয়ে রান্না করা হয়। সাধারণত কড়াই অথবা ডিপ ফ্রাইয়ারে এই পদ্ধতিতে রান্না কড়া হয়। বাণিজ্যিকক্ষেত্রে এই পদ্ধতিতে রান্না করতে প্রেসার ফ্রাইয়ার অথবা ভ্যাকুয়াম ফ্রাইয়ার ব্যবহার করা হয়। পাত্রে গরম করা তেল দিয়েও কড়া ভাজা পদ্ধতিতে রান্না করা যায়। কড়া ভাজাকে গরম তেলে রাঁধার পদ্ধতি হিসেবে শ্রেণীভুক্ত কড়া হয়। সাধারণত এই পদ্ধতিতে খাদ্য তাড়াতাড়ি রান্না হয় এবং সম্পূর্ণ খাদ্য সমানভাবে রান্না হয়। এর অন্যতম কারণ তেলের উচ্চ তাপ পরিবাহিতা।
লরেন্ট ড্যাসল্ট
লরেন্ট ড্যাসল্ট একজন ফরাসি ধনকুবের ব্যবসায়ী, এবং ড্যাসল্ট গ্রুপ এর সহ-ব্যবস্থাপনা পরিচালক, যেটি তার পিতামহ মার্সেল ড্যাসল্ট দ্বারা প্রতিষ্ঠিত। ২০২১ সালের অক্টোবর পর্যন্ত, তার আনুমানিক মোট মূল্য ছিল US$৮.৬ বিলিয়ন।